《同阿大野臣斋中夜集围炉三首 其二》
明代·王彦泓

芗泽微闻履屧交，羁怀顿为减牢骚。难辞腕藕擎犀斝，喜见唇樱染麝毫。

醉客任嘲髯似戟，愁予逆送眼如刀。狂心于此何能已？帘外琼铺尺许高。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。